

**Nr. DFDM**

 **A P R O B A T**

 **Prof. univ. dr. Alexandru RAFILA**

 **Ministrul Sănătății**

**REFERAT DE APROBARE**

Ref.: **completarea anexei la Ordinul ministrului sănătății nr. 4283** **din 22 august 2024** **pentru aplicarea în trimestrul II 2024 a prevederilor art. 38 din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii**

 În data de 20 iulie 2023, în Monitorul oficial, Partea I, nr. Nr. 655 din 17 iulie 2023 a fost publicată Legea nr. 225/2023 pentru modificarea şi completarea Ordonanţei de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii.

 Prin art. 38, articol nou introdus prin Legea nr. 225/2023, începând cu trimestrul III 2023, se reglementează o altă modalitate de calcul a contribuției trimestriale, respectiv, *„Lista «medicamentelor de tip I şi tip II» se aprobă trimestrial prin ordin al ministrului sănătăţii, până la data de 15 inclusiv a celei de-a doua luni următoare încheierii trimestrului pentru care se datorează contribuţia. Încadrarea medicamentelor în categoriile prevăzute la alin. (2) lit. a) şi b) se realizează de către Agenţia Naţională a Medicamentului şi a Dispozitivelor Medicale din România.”*

 **În data de 29 august 2024**  **fost publicat în Monitorul Oficial al României, Partea I, nr.865 și nr. 865 bis, Ordinul nr. 4.283** **din 22 august 2024** **pentru aplicarea în trimestrul II 2024 a prevederilor art. 38 din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii\* (“Ordin”).**

Prin actul normativ menționat a fost aprobată: *“ Lista aferentă trimestrului II 2024, ce conţine clasificarea medicamentelor de uz uman autorizate pentru punere pe piaţă în România şi raportate de furnizorii de servicii medicale şi de medicamente la casele de asigurări de sănătate şi validate de acestea, suportate din Fondul naţional unic de asigurări sociale de sănătate şi din bugetul Ministerului Sănătăţii, în medicamente de tip I şi tip II, potrivit prevederilor**art. 38**din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii, aprobată prin Legea nr. 184/2015, cu modificările şi completările ulterioare”*

Urmare corespondenței pe email din data de 4.11.2024 între Casa Națională de Asigurări de Sănătate și Agenția Națională a Medicamentului și Dispozitivelor Medicale din România, comunicată Ministerului Sănătății și înregistrată cu nr P699/15.11.2024, se impune completarea Ordinului 4283/22.08.2024, cu o nouă poziție, medicamentul Nitronal 1mg/ml, sol. perf., cutie cu 10 fiole din sticlă brună care conțin 10ml sol. perf., cod cim W69071002, fiind medicament cu Autorizație de punere pe piață, și nu cu autorizație de nevoi speciale cum a fost comunicat în situația pentru T2 2024. (pentru care nu se suportă contribuția trimestrială de către deținătorii de APP)

 **Pe cale de consecință se completează Anexa la Ordin cu o nouă poziție, poziția nr. 5289.**

 **Pentru aceste considerente, a fost elaborat proiectul de Ordin privind completarea anexei la Ordinul ministrului sănătății nr. 4283** **din 22 august 2024** **pentru aplicarea în trimestrul II 2024 a prevederilor art. 38 din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii pe care – dacă sunteţi de acord – *vă rugăm să-l aprobaţi în vederea publicării pe site-ul Ministerului Sănătății la rubrica Transparență decizională.***

**DIRECȚIA FARMACEUTICĂ ȘI DISPOZITIVE MEDICALE**

**Monica NEGOVAN**

**DIRECTOR**

 Șef Serviciu Prețuri și Politica Medicamentului

Bogdan Predescu

Întocmit, Cristina Ioniță